يعيش اهل بلدى

يعيش اهل بلدى
   كلمات 

يعيش اهل بلدى

وبينهم مفيش

تعارف

يخلى التحالف يعيش

تعيش كل طايفه

من التانيه خايفه

وتنزل ستاير بداير وشيش

لكن فى الموالد

يا شعبى يا خالد

بنتلم صحبه

ونهتف يعيش

يعيش اهل بلدى

يعيش المثقف على مقهى ريش

يعيش يعيش يعيش

محفلط مزفلط كتير الكلام

عديم الممارسه

عدو الزحام

بكام كلمه فاضيه

وكام اصطلاح

يفبرك حلول المشاكل قوام

يعيش المثقف

يعيش يعيش يعيش

يعيش اهل بلدى

يعيش التنابله

فى حى الزمالك

وحى الزمالك

مسالك مسالك

تحاول تفكر تهوّب هنالك

تودر حياتك

بلاش المهالك

لذلك

اذا عزت توصف حياتهم

تقول الجياه عندنا

مش كذلك

وممكن تشوفهم فى وسط المدينه

اذا مر جنبك

أتومبيل سفينه

قفاهم عجينه

كروشهم سمينه

جلودهم بتضوى

دماغهم تخينه

سنانهم مبارد تفوت فى الجليد

ما فيش سخن بارد

بيكلوا الحديد

ما دام نهر وارد

وجاى م الصعيد

تزيد الموراد

كروشهم تزيد

وتسمع وتسلم

بأن التنابله

أو الأكلين

حيسمع كبيرهم

ويعمل مقابله

مع الفلاحين

ويحصل تحالف

ما بين الجميع

ونملا المصارف

بدم القطيع

أطيع الخليفه

وأطيع والديك

دا مفروض عليك

تزرع وتبعت لحى الزمالك

وحى الزمالك

مسالك مسالك

تحاول تفكر تهوب هنالك

تودر حياتك بلاش المهالك

لذلك

أذا حد جابلك سيرتهم

تبسمل تكبر

وتهتف كذلك

يغيش التنابله

يعيش يعيش يعيش

يعيش اهل بلدى

يعيش الغلابه

فى طى النجوع

نهارهم سحابه

وليلهم دموع

سواعد هزيله

لكن فيها حيله

تبدر تخضر جفاف الربوع

مكن شغل كايرو

ما يتعبش دايره

لا ياكل

ولا لحد يقدر يجوع

يا غلبان بلدنا

يا فلاح ياصانع

ياشحم السواقى

يا فحم المصانع

يا منتج

يا مبهج

يا آخر حلاوه

يا هادى

يا راضى

يا عاقل

يا قانع

ما تتعبش عقلك

فى شغل السياسه

وشوف انت شغلك

بهمه وحماسه

وعود عيالك فضيلة الرضا

لأن احنا طبعا

عبيد القضا

ورزقك ورزقى ورزق الكلاب

دا موضوع مؤجل ليوم الحساب

كمان الصحافه

جتكتب فى حالتك

وتنشر مناظر لخالك وحالتك

وتتطلع يامسعد عليك الغناوى

وتسمع بأسمك

فى قلب القهاوى

تحبك مشيره وبنات الجزيره

وقصة غرامك

تشيع فى الرداوى

يعيش عم مسعد

يعيش يعيش يعيش

يعيش اهل بلدى
 شوف كمان 

تصنيف:اغانى باللغه المصريه
تصنيف:كلمات اغانى